b'\n_START_ARTICLE_\nLete\xc4\x8da ladja\n_START_PARAGRAPH_\nLete\xc4\x8da ladja (angle\xc5\xa1ko flying boat) je letalo, ki je narejeno za vzletanje in pristajanje na vodi. \xc4\x8ceprav nekateri trdijo, druga\xc4\x8de spada v skupino hidroplanov. Lete\xc4\x8da ladja uporablja za vzletanje in pristajanje kar trup letala, pod krili pa ima navadno plovca, da ostane stabilna na vodi._NEWLINE_Lete\xc4\x8de ladje spadajo med najve\xc4\x8dja letala prve polovice dvajsetega stoletja. Njihova sposobnost pristajanja na vodi je omogo\xc4\x8dala hitrej\xc5\xa1e dostavljanje tovora, saj takrat \xc5\xa1e ni bilo velikih avtocest in velikih letali\xc5\xa1\xc4\x8d. Prav tako so letala uporabljali med 2. svetovno vojno za re\xc5\xa1evanje sestreljenih pilotov. V enaindvajsetem stoletju so lete\xc4\x8de ladje v uporabi predvsem za ga\xc5\xa1enje po\xc5\xbearov in za transport na otoke, kjer dostop druga\xc4\x8de ni mo\xc5\xbeen.\n_START_SECTION_\nZgodovina\n_START_PARAGRAPH_\nLete\xc4\x8da ladja NC-4 je bilo prvo letalo, ki je preletelo Atlantski ocean leta 1919. Med letoma 1920 in 1930 so redno preva\xc5\xbeale tovor med ZDA in Evropo, prav tako pa do novih potovalnih poti v ju\xc5\xbeni Ameriki, Afriki in Aziji. Letalo dru\xc5\xbebe Pan Am Boeing 314\xc2\xa0\xc2\xbbClipper\xc2\xab\xc2\xa0je premagovalo tudi eksoti\xc4\x8dna podro\xc4\x8dja dale\xc4\x8d na vzhod in zelo pripomogla k temu, da je lahko letalski polet tudi romanti\xc4\x8den. Dru\xc5\xbebi BOAC in Imperial Airways sta redno izvajali potni\xc5\xa1ke in transportne polete med Anglijo in Ju\xc5\xbeno Ameriko, Avstralijo in Novo Zelandijo z letali Short Empire in Short S.8 Calcutta._NEWLINE_Voja\xc5\xa1ka vrednost lete\xc4\x8dih ladij se je hitro pokazala za koristno za zgodnje odkrivanje podmornic in re\xc5\xa1evanje pre\xc5\xbeivelih vojakov. Tak\xc5\xa1na letala so bila PBY Catalina in Short Sunderland, ki sta se predvsem izkazala v bitki za Tihi ocean med 2. svetovno vojno. Najve\xc4\x8dja lete\xc4\x8da ladja med 2. svetovno vojno je bila Bv238, obenem je bilo to tudi najte\xc5\xbeje letalo v takratnem \xc4\x8dasu._NEWLINE_Lete\xc4\x8da ladja H-4 Hercules, ki so jo zgradili v ZDA, je bila \xc5\xa1e ve\xc4\x8dja kot Bv238, vendar ni letela pred letom 1947.\xc2\xa0\xc2\xbbSpruce Goose\xc2\xab\xc2\xa0kot so H-4 tudi imenovali je bila najve\xc4\x8dja lete\xc4\x8da ladja, ki je kadarkoli letela._NEWLINE_Danes gre \xc5\xbeivljenjska doba teh letal proti koncu. Pristajanje na vodi postaja vse te\xc5\xbeje in v dana\xc5\xa1njem \xc4\x8dasu so zgradili veliko ve\xc4\x8dja letali\xc5\xa1\xc4\x8da \xc5\xa1irom sveta in tak\xc5\xa1na vrsta plovil se skoraj ne uporablja ve\xc4\x8d. Tako je tekma s sodobnimi letali kot so De Havilland Comet in Boeing 707 nemogo\xc4\x8da. Vlogo hidroplanov v iskanju pre\xc5\xbeivelih na morju pa so v dana\xc5\xa1njem \xc4\x8dasu prevzeli helikopterji.\n_START_SECTION_\nSodobne lete\xc4\x8de ladje\n_START_PARAGRAPH_\nLete\xc4\x8da ladja H-4 Hercules je bila nekako za\xc4\x8detnica kasnej\xc5\xa1ih oblik velikih lete\xc4\x8dih ladij. Vendar pa so prave lete\xc4\x8de ladje kaj kmalu zamenjali hidroplani in pa amfibijska letala. Amfibisko letalo Berijev Be-200 twin jet je danes \xc5\xa1e najbli\xc5\xbeji po obliki starim lete\xc4\x8dim ladjam.'